แนวโน้มดัชนีเช้าปรับขึ้นตามภูมิภาค
นักวิเคราะห์ฯคาดตลาดหุ้นไทยเช้านี้ปรับตัวขึ้น แนวเดียวกับตลาดภูมิภาค หลังการแก้ไขปัญหาหนี้ในยุโรปมีความคืบหน้า จให้แนวรับ 945 แนวต้าน 960 จุด
13 ต.ค. 2554

นักวิเคราะห์ฯคาดตลาดหุ้นไทยเช้านี้ปรับตัวขึ้น แนวเดียวกับตลาดภูมิภาค หลังการแก้ไขปัญหาหนี้ในยุโรปมีความคืบหน้า จให้แนวรับ 945 แนวต้าน 960 จุด          นายมงคล พ่วงเภตรา ผู้อำนวยการฝ่ายวิเคราะห์หลักทรัพย์ บล.คันทรี่ กรุ๊ป กล่าวว่า ตลาดหุ้นไทยเช้านี้คาดว่าจะปรับตัวขึ้นได้ในทิศทางเดียวกับตลาดหุ้นอื่นในภูมิภาคเอเชีย เนื่องจากปัจจัยต่างประเทศถือว่ามีแนวโน้มที่ดีขึ้น โดยแนวทางการแก้ไขปัญหาหนี้ในยุโรปมีความคืบหน้า จากล่าสุดทางพรรคการเมืองของสโลวาเกียได้บรรลุข้อตกลงที่จะรับรองการเพิ่มอำนาจให้กับกองทุนรักษาเสถียรภาพการเงินยุโรป (EFSF)และมีการลงคะแนนเสียงกันในวันนี้          ด้านสหรัฐฯทิศทางก็ยังดี นักลงทุนลดความกังวลเรื่องเศรษฐกิจลงไปมาก และทางสหรัฐฯก็คงจะดำเนินการตามแผนกระตุ้นเศรษฐกิจต่อไป นอกจากนี้ราคาน้ำมันดิบเวลานี้ได้ปรับตัวขึ้นไปอีก โดยเฉพาะราคาน้ำมันดูไบได้ปรับตัวขึ้นมาที่ 103-104 เหรียญฯ/บาร์เรลแล้ว อาจเป็นแรงหนุนหุ้นในกลุ่มน้ำมันได้           อย่างไรก็ดี ภาวะน้ำท่วมที่เกิดขึ้นในประเทศอาจจะส่งผลกระทบต่อหุ้นบางกลุ่มได้ พร้อมให้แนวรับ 945 จุด แนวต้าน 960 จุด